Rapla koguduse juhatuse esimees Raivo Erm (56, fotol) on aktiivselt kirikutöös 1997. aastast, mil  ta valiti nõukogu liikmeks.  Aasta-aastalt on ta «karjääriredelil» tõusnud ja 2003. aastast valitud juhatuse esimeheks, olles enne samas ametis olnud aasta kohusetäitjana. Raivo Erm on tugev organisaator ja tegudeinimene, tema eestvõttel alustati 2003. aastal pastoraadi kapitaalremonti ja aastail 2007-2008 juba kiriku kapitaalremonti, mille tulemusena sai jumalakoda imeilusa sisemuse.